laion/Wikipedia-Exotic huggingface dataset:
বাথানডাঙ্গা উচ্চ বিদ্যালয়

বাথানডাঙ্গা উচ্চবিদ্যালয়, গোপালগঞ্জ জেলার অন্তর্গত কাশিয়ানী উপজেলার  মহেশপুর ও মাহমুদপুর ইউনিয়নের সংযোগস্থল হিসেবে পরিচিত বাথানডাঙ্গা বাজারের উপর অবস্থিত। বিদ্যালয়টির পূর্ব পাশ দিয়ে বারাসাতের খাল প্রবাহিত হয়েছে।  বিদ্যালয়টিতে একটি ৪তলা ও দুটি দ্বিতল ও একটি একতলা বিশিষ্ট ভবন এবং একটি খেলার মাঠ রয়েছে। বিদ্যালয়টির উত্তর পাশে রয়েছে দ্বিতল ভবন। মোট ৫ টি ভবন রয়েছে। ইংরেজি বড় অক্ষরের ইউ-সেপের এই বিদ্যালয়টিতে ১২ টি শ্রেণিকক্ষ, ১ টি অফিস কক্ষ, ১ টি শিক্ষক মিলনায়তনসহ একটি পৃথক গ্রন্থাগার রয়েছে। ৫.৩৪ একর জমির এই বিদ্যালয়টিতে রয়েছে ভাষা শহীদদের প্রতি শ্রদ্ধা নিবেদনের জন্য পাকা শহীদ মিনার, বিশাল খেলার মাঠ, ইত্যাদি। বাথানডাঙ্গা উচ্চ বিদ্যালয়, গোপালগঞ্জ জেলার অন্তর্গত কাশিয়ানী উপজেলার মহেশপুর ও মাহমুদপুর ইউনিয়নের সংযোগস্থল হিসেবে পরিচিত বাথানডাঙ্গা বাজারের উপর অবস্থিত। বিদ্যালয়টির পূর্ব পাশ দিয়ে বারাসাতের খাল প্রবাহিত হয়েছে। বিদ্যালয় এর পাশেই ৬৮নং বাথানডাঙ্গা সরকারি প্রাথমিক বিদ্যালয় অবস্থিত। ক্রমান্বয়ে বিদ্যালয়টি অত্র এলাকার প্রাণকেন্দ্রে পরিণত হচ্ছে। ১৯৪৫ সালে বিদ্যালয়টি স্থানীয় শিক্ষানুরাগীদের প্রচেষ্টায় মাইনর এডুকেশন হিসেবে পঞ্চম শ্রেণি পর্যন্ত চালু হয়। ১৯৫৩ সালের জুনিয়র বিদ্যালয় এবং ১৯৫৪ সালে বিদ্যালয়টি মাধ্যমিক বিদ্যালয়ের স্বীকৃতি লাভ করে। "বাংলাদেশ জাতীয় তথ্য বাতায়ন"। ৭ অক্টোবর ২০১৯ তারিখে মূল থেকে আর্কাইভ করা। সংগ্রহের তারিখ ০৭/১০/২০১৯।  এখানে তারিখের মান পরীক্ষা করুন: |সংগ্রহের-তারিখ= (সাহায্য)
এনডাব্লিউএ ওয়েস্টার্ন স্টেটস হেরিটেজ চ্যাম্পিয়নশিপ

দ্য এনডাব্লিউএ ওয়েস্টার্ন স্টেটস হেরিটেজ চ্যাম্পিয়নশিপ (বাংলাঃ এনডাব্লিউএ পশ্চিমা রাজ্যসমূহের ঐতিহ্যবাহী শিরোপা) যুক্তরাষ্ট্রের পেশাদার কুস্তি সংস্থা জোট ন্যাশনাল রেসলিং এলাইয়েন্সের একটি স্বল্পসময়ের জন্য সক্রিয় পেশাদার কুস্তি শিরোপা ছিল। শিরোপাটি ১৯৮৭ সালে ইউনিভার্সাল রেসলিং ফেডারেশনে একটি প্রতিযোগিতার মাধ্যমে উদ্ভূত ও পরবর্তীতে অপর কুস্তি সংস্থা জিম ক্রোকেট প্রমোশনে শিরোপাটির জন্য লড়াই ও প্রতিযোগিতা হতো। ১৯৮৯ সালে ন্যাশনাল রেসলিং এলাইয়েন্স শিরোপাটি পরিত্যক্ত করে। শিরোপাটি মাত্র দুইজন কুস্তিগির ধারণ করেন- ব্যারি উইন্ডহ্যাম ও ল্যারি বাইস্কো। নিষ্ক্রিয় হওয়ার আগে ল্যারি এই শিরোপাটি সর্বোচ্চ ৩৬২ ধরে রাখেন, যা এই শিরোপার জন্য সর্বোচ্চ দিন ধরে রাখার রেকর্ড হিসেবে বিবেচিত। ২০১৫ সালে ন্যাশনাল রেসলিং এলাইয়েন্স ও ভেনডেটা প্রো রেসলিং যৌথ উদ্যোগে এনডাব্লিউএ ওয়েস্টার্ন স্টেটস চ্যাম্পিয়নশিপ (প্রায় একই)শিরোনামে আরেকটি নতুন শিরোপা উদ্বোধন করে। এই শিরোপার জন্য ব্যবহৃত বেল্টটি ১৯৮৭ সালের মূল শিরোপার বেল্টের নকশার সাথে সমরূপ বৈশিষ্ট্য সম্পন্ন। এই শিরোপাটিকে মাঝে মাঝে প্রচারের ক্ষেত্রে 'এনডাব্লিউএ ওয়েস্টার্ন স্টেটস হেরিটেজ চ্যাম্পিয়নশিপ' হিসেবে পরিচয় করিয়ে দেয়া হতো। এছাড়াও এই নতুন শিরোপাটির ইতিহাস বর্ণনা করার সময় পূর্বের শিরোপার ধারকদের কৃতিত্ব দেয়া হতো। ডাব্লিউডাব্লিউএফ কানাডিয়ান চ্যাম্পিয়নশিপ ডাব্লিউডাব্লিউএফ নর্থ আমেরিকান চ্যাম্পিয়নশিপ ডাব্লিউডাব্লিউডাব্লিউএফ ইউনাইটেড স্টেটস হেভিওয়েট চ্যাম্পিয়নশিপ পেশাদারি কুস্তি প্রবেশদ্বার "NWA Western States Heavyweight Championship Title History"। ভেনডেটা প্রো রেসলিং। ৩১ মে ২০১৮ তারিখে মূল থেকে আর্কাইভ করা। সংগ্রহের তারিখ ২০২০-০৭-২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) https://www.cagematch.net/?id=2&nr=373&page=4&s=300 https://www.cagematch.net/?id=2&nr=373&page=4&s=300
ডাব্লিউসিডাব্লিউ ওয়ার্ল্ড সিক্স-ম্যান ট্যাগ টিম চ্যাম্পিয়নশিপ

দ্য ডাব্লিউসিডাব্লিউ ওয়ার্ল্ড সিক্স-ম্যান ট্যাগ টিম চ্যাম্পিয়নশিপ (বাংলাঃ ডাব্লিউসিডাব্লিউ ৬ জনের ট্যাগ টিম বিশ্বশিরোপা) বর্তমানে লুপ্ত পেশাদার কুস্তি সংস্থা ওয়ার্ল্ড চ্যাম্পিয়নশিপ রেসলিং(ডাব্লিউসিডাব্লিউ)-এর একটি ট্যাগ টিম শিরোপা ছিল। ১৯৯১ সালের ১৭ ফেব্রুয়ারি হতে ১০ নভেম্বর পর্যন্ত ডাব্লিউসিডাব্লিউ'র বিভিন্ন সম্প্রচারিত অনুষ্ঠানে শিরোপাটির জন্য বিভিন্ন লড়াই অনুষ্ঠিত হয়। শিরোপাটি ডাব্লিউসিডাব্লিউ'র পূর্বসুরী জিম ক্রোকেট প্রমোশনে ব্যবহৃত এনডাব্লিউএ ওয়ার্ল্ড সিক্স-ম্যান ট্যাগ টিম চ্যাম্পিয়নশিপ-এর পুনঃসক্রিয় রূপ হিসেবে বিবেচিত। শিরোপাটির এনডাব্লিউএ সংস্করণটি সংস্থার মূল আকর্ষণ বা প্রথম সারির কুস্তিগিরদের লড়াইয়ের জন্য ব্যবহার হলেও ডাব্লিউসিডাব্লিউ সংস্করণটি মূলত মধ্যম সারির কুস্তিগিরদের লড়াই ও প্রতিযোগিতায় পুরস্কার হিসেবে ব্যবহৃত হয়েছে। রিকি মর্টন ও টমি রিচ শিরোপাটি দুইবার ধারণ করেন। ১০ নবেম্বর, ১৯৯১ সালে শিরোপাটি নিষ্ক্রিয় হয়। কয়েকমাস বাদে ডাব্লিউসিডাব্লিউ'র ম্যাচকর্তা এরিক বিশোফ ডাব্লিউসিডাব্লিউ ম্যাগাজিনের ২৩ মে, ১৯৯২ -এর সংখ্যায় ও ৩০ মে, ১৯৯২-এ সম্প্রচারিত ডাব্লিউসিডাব্লিউ ওয়ার্ল্ডঅয়াইড অনুষ্ঠানে শিরোপাটি বিচ ব্লাস্ট পে-পার-ভিউতে ফিরিয়ে আনার ঘোষণা দিয়েছিলেন। শিরোপাটির জন্য ববি ইটন, আর্ন এন্ডারসন ও স্টিভ অস্টিনের সাথে ব্যারি উইন্ডহ্যাম, ডাস্টিন রোডস ও নিকিতা কোলফের মধ্যে লড়াই নির্ধারিত ছিল। পরবর্তীতে শিরোপা ফিরিয়ে আনার পরিকল্পনা বাদ দেয়া হয়েছিল। বিচ ব্লাস্টএ নির্ধারিত লড়াইটি শিরোপা নির্ধারণের বদলে একটি সাধারণ ট্যাগ-টিম লড়াই হিসেবে শেষ হয়েছিল। Duncan, Royal and Gary Will (২০০৬)। Wrestling Title Histories (4th সংস্করণ)। Archeus Communications। আইএসবিএন 0-9698161-5-4।  Information also available at Solie's Title Histories. পেশাদারি কুস্তি প্রবেশদ্বার
পাঞ্জাব কৃষি বিশ্ববিদ্যালয়

লুধিয়ায় পাঞ্জাব কৃষি বিশ্ববিদ্যালয় এশিয়ার বৃহত্তম কৃষি বিশ্ববিদ্যালয়। এটি ভারতের একটি রাজ্য কৃষি বিশ্ববিদ্যালয়। এটি ১৯৬২ সালে প্রতিষ্ঠিত হয়েছিল। ১৯৬২ সালের ৮ জুলাই এটির আনুষ্ঠানিক উদ্বোধন করেছিলেন ভারতের তৎকালীন প্রধানমন্ত্রী পণ্ডিত জওহরলাল নেহেরু। এই বিশ্ববিদ্যালয় ১৯৬০ এর দশকে ভারতে সবুজ বিপ্লব শুরু করে। Status of NAEAB Accredited Agriculture Universities/Colleges as on 29 July 2019, ICAR
আলী আল খুদাইর

আলী আল খুদাইর ( আরবি: علي الخُضير , আলী বিন আল খুদাইর, বা আলী বিন আল খুদায়ের নামেও পরিচিত) একজন সৌদি আরবের আলেম ও পণ্ডিত। ২০০৩ সালে তাকে গ্রেপ্তার করা হয়েছিল। তাকে তার শিক্ষক, আলেম হামাউদ আল-আকলা আল-শুয়েবির নাম অনুসারে “আল-শুয়ায়েবী বিদ্যালয়ের” সদস্য বলা হয়েছে। আলী আল খুদাইর একাধিক সৌদি-আরব চিন্তাবিদদের বিরুদ্ধে ফতোয়া জারি করেছিলেন, তন্মধ্যে তুরকি আল-হামাদ, মনসুর আল-নকিদান এবং আবদুল্লাহ আবুসামহ তাদেরকে কাফের বলে ঘোষণা করেছিলেন। নিউ ইয়র্ক এবং ওয়াশিংটন ডিসি-তে ১১ সেপ্টেম্বরের হামলা পরে, তিনি তার অনুগামীদের আক্রমণগুলিতে আনন্দ করার আহ্বান জানিয়ে একটি ফতোয়া জারি করেছিলেন যা এই হামলার ন্যায্যতা "মুসলমানদের হত্যা ও স্থানচ্যুত করে, তাদের বিরুদ্ধে মুসলমানদের শত্রুদের সহায়তা করে, ধর্মনিরপেক্ষতা ছড়িয়ে দেওয়া, জোর করে জনগণ ও রাষ্ট্রের বিরুদ্ধে নিন্দা চাপানো এবং মুজাহিদীদের উপর অত্যাচার করা আমেরিকান "অপরাধ" তালিকাভুক্ত হয়েছিলেন।" ২০০৩ সালের মে মাসে রিয়াদে আবাসিক যৌগের আত্মঘাতী বোমা হামলার ঘটনায় ৩৪ জন নিহত হওয়ার পর তিনি ২০০৩ সালের মে মাসে সৌদি-আরবের মদিনায় গ্রেপ্তার হন। আইন-আল-ইয়াকিনের মতে তিনি তিনজন আলেমের মধ্যে একজন ছিলেন যারা ফতোয়া জারি করেছিলেন - যে লড়াইয়ের সময় নিরাপত্তা কর্মীদের হত্যা "হালাল" বা জায়েজ বলে ঘোষণা করেছিল। ` গ্রেপ্তার হওয়া আরও দু'জন আলেম হলেন নাসের আল-ফাহাদ এবং আহমদ আল-খালেদী। গ্রেপ্তারের পরের দিন, একটি ইসলামপন্থী ওয়েবসাইট ওসামা বিন লাদেনের একটি বার্তা পোস্ট করে সৌদি সরকারকে এ আলেমের ক্ষতি না করার জন্য সতর্ক করে দিয়েছে। বিন লাদেন আল খুদাইরকে "আমাদের সর্বাধিক বিশিষ্ট সমর্থক" হিসাবে বর্ণনা করে এবং মোহামাদ বাজির মতে সতর্ক করে দিয়েছিলেন যে যদি আহত হন তবে আল-কায়েদার প্রতিক্রিয়া তারা দেখতে পাবে। তাদের সতর্কতা বাক্য ছিলো "আমাদের সাথে শাইকের উচ্চ অবস্থানের মত দুর্দান্ত" হবে। আইন-আল-ইয়াকিনের মতে, ২০০৩ সালের নভেম্বরে সৌদি টেলিভিশনের সাথে সাক্ষাত্কারে আল খুদাইর "রিয়াদে সংঘটিত আত্মঘাতী বোমা হামলা পুনরায় পুনর্বার ও নিন্দা করেছিলেন" এবং তুরকি আল-হামাদ, মনসুর আল-নাকীদান আবদুল্লাহ আবুসামহ কাফের ঘোষণা করে যে ফতোয়া জারি করেছিলেন তা প্রত্যাহার করে নিয়েছিলেন। "Saudi Arabia's Jihadi Jailbird: A Portrait of al-Shu'aybi Ideologue Nasir al-Fahd"। Intelligence Quarterly। ১৫ জুলাই ২০১৪ তারিখে মূল থেকে আর্কাইভ করা। সংগ্রহের তারিখ ২০ জুন ২০১৪।  "Sheikh Nasser Ibn Hamad al-Fahd withdraws several fatwas ..." ওয়েব্যাক মেশিনে আর্কাইভকৃত ১৪ জুলাই ২০১৪ তারিখে, Ain al-Yaqeen, November 28, 2003 the saudi paradox ওয়েব্যাক মেশিনে আর্কাইভকৃত ২৬ নভেম্বর ২০০৫ তারিখে Michael Scott Doran | Foreign Affairs | January/February 2004 tharwa project[স্থায়ীভাবে অকার্যকর সংযোগ] Mohamad Bazzi| dead link
আব্দুর রশিদ (কুমিল্লার রাজনীতিবিদ)

আব্দুর রশিদ (১৯৩৭–২০ জানুয়ারি ২০০৬) বাংলাদেশের কুমিল্লা জেলার রাজনীতিবিদ, প্রকৌশলী ও মুক্তিযুদ্ধের সংগঠক যিনি কুমিল্লা-৮ ও কুমিল্লা-২ আসনের সংসদ সদস্য ছিলেন। আব্দুর রশিদ ১৯৩৭ সালে কুমিল্লা জেলার দাউদকান্দির উত্তর নসরুদ্দি গ্রামে জন্মগ্রহণ করেন। তার পিতা চুন্নু মিয়া বেপারী। তিনি ১৯৫২ সালে দাউদকান্দি উচ্চ বিদ্যালয় থেকে ম্যাট্রিকুলেশন পাশ করে ১৯৫৪ সালে জগন্নাথ কলেজ থেকে আইএসসি পাশ করেন। এর পর আহছানউল্লা বিজ্ঞান ও প্রযুক্তি বিশ্ববিদ্যালয় থেকে ১৯৫৮ সালে ডিস্টিংসন নিয়ে ইঞ্জিনিয়ারিং ডিগ্রি লাভ করেন। আব্দুর রশিদ কুমিল্লা জেলা বোর্ডের প্রকৌশলী হিসেবে কর্মজীবন শুরু। তিনি মুক্তিযুদ্ধের সংগঠক ছিলেন। ৬ দফা আন্দোলন, ভাষা আন্দোলন, ১৯৫৪ সালের যুক্তফ্রন্ট নির্বাচন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে তিনি সক্রিয় ভূমিকা রাখেন। ১৯৭৩ সালে তিনি বাংলাদেশ আওয়ামী লীগ ছেড়ে জাসদে যোগদান করে কুমিল্লা জেলা সভাপতি নিযুক্ত হন। তিনি ১৯৭৯ সালের দ্বিতীয় জাতীয় সংসদ নির্বাচনে জাতীয় সমাজতান্ত্রিক দলের প্রার্থী হিসেবে তৎকালীন কুমিল্লা-৮ আসন থেকে সংসদ সদস্য নির্বাচিত হন। ৩০ মে ১৯৮১ সালে সংসদ সদস্য পদ থেকে পদত্যাগ করেন। ১৯৮৬ সালের তৃতীয় জাতীয় সংসদ নির্বাচনে স্বতন্ত্র প্রার্থী হিসেবে সংসদ সদস্য নির্বাচিত হয়ে জাতীয় পার্টিতে যোগদান করে। এরশাদের মন্ত্রিসভায় তিনি শ্রমশক্তি ও জনকল্যাণ মন্ত্রী নিযুক্ত হলেও ১০ আগস্ট ১৯৮৭ সালে তাকে মন্ত্রিসভা থেকে অব্যাহতি দেয়া হয়। ১৯৮৮ সালের চতুর্থ জাতীয় সংসদ নির্বাচনে তিনি জাতীয় পার্টির প্রার্থী হিসেবে কুমিল্লা-২ আসন থেকে সংসদ সদস্য নির্বাচিত হন। তিনি ১৯৯১ সালের পঞ্চম জাতীয় সংসদ নির্বাচনে স্বতন্ত্র প্রার্থী হিসেবে ও ১২ জুন ১৯৯৬ সালের সপ্তম জাতীয় সংসদ নির্বাচনে আওয়ামী লীগের প্রার্থী হিসেবে কুমিল্লা-২ আসন থেকে পরাজিত হয়েছিলেন। আব্দুর রশিদ ২০ জানুয়ারি ২০০৬ সালে মৃত্যুবরণ। "৩য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৮ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "৪র্থ জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৮ জুলাই ২০১৯ তারিখে মূল (পিডিএফ) থেকে আর্কাইভ করা।  "২য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৪ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  কুমিল্লা, উত্তর, আবুল খায়ের (৭ অক্টোবর ২০১৮)। "কুমিল্লা-১ ও ২: দুই আসনে গৃহবিবাদে আ.লীগ"। আরটিভি। ২৩ জুলাই ২০২০ তারিখে মূল থেকে আর্কাইভ করা। সংগ্রহের তারিখ ২৩ জুলাই ২০২০।
কর্ণফুলী (উপন্যাস)

কর্ণফুলী আলাউদ্দিন আল আজাদ রচিত একটি উপন্যাস। এটি ১৯৬২ সালে প্রকাশিত হয়। ষাটের দশকে আলাউদ্দিন আল আজাদ রচিত তেইশ নম্বর তৈলচিত্র (১৯৬০) ও কর্ণফুলী উপন্যাসটি ব্যাপক সাড়া জাগায়। এই উপন্যাসে আঞ্চলিক ভাষার ব্যবহারে দক্ষতার জন্য আলাউদ্দিন আল আজাদ ইউনেসকো পুরস্কার পেয়েছিলেন। এ উপন্যাসে লেখক কর্ণফুলীর তীরে যে সব বিশেষ সম্প্রদায় বসবাস করে তাদের জীবনচিত্র তুলে ধরেছেন। পাহাড় সমুদ্র ঘেরা একটি বিশেষ জনপদ তথা উপজাতীয়দের জীবন চিত্র অবলম্বনে রচিত হয় এই উপন্যাস। উপন্যাসের প্রধান চরিত্র হল- আদিবাসী রাঙ্গামিলা, জলি, রমজান, ইসমাইল। মুহম্মদ সাইফুল ইসলাম (২০১২)। "আজাদ, আলাউদ্দিন আল"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। বাংলাপিডিয়া: বাংলাদেশের জাতীয় বিশ্বকোষ (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।  "ক্রন্দসী কর্ণফুলী"। www.prothom-alo.com। ২৪ জুলাই ২০২০ তারিখে মূল থেকে আর্কাইভ করা। সংগ্রহের তারিখ ২৪ জুলাই ২০২০।  "আমাদের নদীকেন্দ্রিক উপন্যাস"। www.bhorerkagoj.com। ১৯ ফেব্রুয়ারি ২০১৬। ২৪ জুলাই ২০২০ তারিখে মূল থেকে আর্কাইভ করা। সংগ্রহের তারিখ ২৪ জুলাই ২০২০।
এডাব্লিউএ ইন্টারন্যাশনাল টেলিভিশন চ্যাম্পিয়নশিপ

দ্য এডাব্লিউএ ইন্টারন্যাশনাল টেলিভিশন চ্যাম্পিয়নশিপ (বাংলাঃ এডাব্লিউএ আন্তর্জাতিক টেলিভিশন শিরোপা) মার্কিন যুক্তরাষ্ট্রের বিলুপ্ত পেশাদার কুস্তি সংস্থা আমেরিকান রেসলিং এসোসিয়েশন(এডাব্লিউএ) কর্তৃক প্রবর্তিত পেশাদার কুস্তি শিরোপা ছিল। ১৯৮৭ হতে ১৯৮৯ পর্যন্ত স্বল্প সময় সক্রিয় থাকা শিরোপাটি মূলত ইএসপিএন চ্যানেলের জন্য প্রযোজিত এডাব্লিউএ চ্যাম্পিয়নশিপ রেসলিং -এর প্রবর্তিত হয়েছিল। শিরোপাটির জীবদ্দশায় মাত্র দুইজন কুস্তিগির - গ্রেগ গানিয়ে ও রন গারভিন এই শিরোপাটি জয়ের কৃতিত্ব দেখিয়েছিলেন। ইএসপিএন চ্যানেলে প্রচারিত এডাব্লিউএ চ্যাম্পিয়নশিপ রেসলিং অনুষ্ঠানের জন্য প্রবর্তিত শিরোপাটির জন্য কয়েক মাস ব্যাপী একটি প্রতিযোগিতা হয়েছিল। পেশাদার কুস্তি ব্যক্তিত্ব ল্যারি নেলসনের ব্যাখ্যানুসারে এই প্রতিযোগিতায় প্রতি কুস্তিগির 'পিনফল' অথবা 'সাবমিশন'-এর মাধ্যমে জয়ের জন্য ৫ পয়েন্ট অর্জন, বিপরীতে হারের জন্য পাঁচ পয়েন্ট কর্তন; 'কাউন্ট আউট' ও প্রতিপক্ষের 'অযোগ্যতা'র কারণে জয়ের জন্য ২.৫ অর্জন, বিপরীতে হারের জন্য ২.৫ পয়েন্ট কর্তন ব্যবস্থা ছিল। এভাবে সর্বাগ্রে যে দুইজন কুস্তিগির ৫০ পয়েন্ট অর্জন করেছিলেন, তারাই এই শিরোপার জন্য চূড়ান্ত লড়াই করেছিলেন। ২৭ ডিসেম্বর, ১৯৮৭-এ কয়েক মাস ব্যাপী আয়োজিত একটি প্রতিযোগিতার ফাইনালে এড্রিয়ান এডনিসকে হারিয়ে গ্রেগ গানিয়ে এই শিরোপার প্রথম বিজয়ী হয়েছিলেন। সক্রিয় থাকা অবস্থায় মাত্র দুইজন কুস্তিগির শিরোপাটি ধারণ করেছিলেন। গ্রেগ গানিয়ে এই শিরোপার প্রথম ও শেষ বিজয়ী। এছাড়াও কুস্তিগির রন গারভিন এই শিরোপার দ্বিতীয় বিজয়ী ব্যক্তি। ১ অক্টোবর, ১৯৮৯-এ শিরোপাটি নিষ্ক্রিয় করা হয়। এডাব্লিউএ আমেরিকা'স চ্যাম্পিয়নশিপ ডাব্লিউসিডাব্লিউ ইন্টারন্যাশনাল ওয়ার্ল্ড হেভিওয়েট চ্যাম্পিয়নশিপ পেশাদারি কুস্তি প্রবেশদ্বার Royal Duncan & Gary Will (২০০৬)। Wrestling Title Histories (4th সংস্করণ)। Archeus Communications। আইএসবিএন 0-9698161-5-4।
হাবিব উল্লাহ খান

হাবিব উল্লাহ খান (৩১ জানুয়ারি ১৯৩৫ - ৭ জানুয়ারি ২০২৩) ছিলেন একজন বাংলাদেশী রাজনীতিবিদ ও কূটনীতিক। তিনি ১৯৭০-এর দশকের শেষ থেকে ১৯৮০-এর দশকের গোড়ার দিকে বাংলাদেশ জাতীয়তাবাদী দলের সরকারের সময় তথ্যমন্ত্রী এবং পরে পাটমন্ত্রী হিসেবে দায়িত্ব পালন করেন। তিনি কুমিল্লা-৫ (বর্তমানে ব্রাহ্মণবাড়িয়া-৫) আসন থেকে নির্বাচিত সংসদ সদস্য ছিলেন। হাবিব উল্লাহ খান ১৯৩৫ সালের ৩১ জানুয়ারি বেঙ্গল প্রেসিডেন্সির নবীনগরে জন্মগ্রহণ করেন। তার পিতার নাম আবদুস শাকুর খান। তিনি সালমা খানের সাথে বিবাহ বন্ধনে আবদ্ধ হন। সালমা খান একজন কূটনীতিক ছিলেন এবং ইন্দোনেশিয়ায় বাংলাদেশের রাষ্ট্রদূত হিসেবে দায়িত্ব পালন করেন। ২০২২ সালের জুলাই মাসে সালমা খান মৃত্যুবরণ করেন। তাদের একমাত্র কন্যার নাম হুমানা খান। হাবিব উল্লাহ খান বাংলাদেশ জাতীয়তাবাদী দলের রাজনীতিবিদ ছিলেন এবং ১৯৭৯ সালের ১৮ ফেব্রুয়ারি অনুষ্ঠিত দ্বিতীয় জাতীয় সংসদ নির্বাচনে কুমিল্লা-৫ (বর্তমানে ব্রাহ্মণবাড়িয়া-৫) আসন থেকে প্রতিদ্বন্দ্বিতা করেন এবং সংসদ সদস্য নির্বাচিত হন। দ্বিতীয় সংসদের প্রথম অধিবেশন ১৯৭৯ সালের ২ এপ্রিল অনুষ্ঠিত হয়। সংসদ সদস্য থাকাকালীন তিনি জিয়াউর রহমানের মন্ত্রিসভায় তথ্য ও সম্প্রচার মন্ত্রীর দায়িত্ব পালন করেন এবং জিয়াউর রহমানের হত্যাকাণ্ডের পরে তিনি আবদুস সাত্তারের মন্ত্রিসভায় বস্ত্র ও পাট মন্ত্রীর দায়িত্ব পালন করেন। ১৯৮২ সালের অভ্যুত্থানের আগ পর্যন্ত তিনি উক্ত পদে বহাল ছিলেন। দক্ষিণ আফ্রিকায় বর্ণবৈষম্যের অবসান ও নেলসন ম্যান্ডেলা নির্বাচিত হওয়ার পর, দক্ষিণ আফ্রিকার সাথে বাংলাদেশের সম্পর্ক প্রতিষ্ঠিত হয়। সম্পর্ক প্রতিষ্ঠিত হবার পর তিনি দক্ষিণ আফ্রিকায় নিযুক্ত বাংলাদেশের প্রথম রাষ্ট্রদূত ছিলেন। হাবিব উল্লাহ খান কিছু সামাজিক ও মানব উন্নয়ন সংস্থার সাথেও যুক্ত ছিলেন। তিনি 'অ্যাসিসটেন্স ফর ব্লাইন্ড চিলড্রেন (এবিসি)' নামক অন্ধ শিশুদের জন্য প্রতিষ্ঠিত এনজিওর অন্যতম প্রতিষ্ঠাতা ছিলেন। তিনি বাংলাদেশের রোটারি ইন্টারন্যাশনালের সাবেক জেলা গভর্নর ছিলেন। হাবিব উল্লাহ খান হৃদরোগের আক্রান্ত হয়ে ২০২৩ সালের ৭ জানুয়ারি ঢাকার এভারকেয়ার হাসপাতালে মৃত্যুবরণ করেন। "২য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৪ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  প্রতিবেদক, জ্যেষ্ঠ। "সাবেক মন্ত্রী হাবিবুল্লাহ খান মারা গেছেন"। bdnews24.com। ২৯ জানুয়ারি ২০২৩ তারিখে মূল থেকে আর্কাইভ করা। সংগ্রহের তারিখ ২৯ জানুয়ারি ২০২৩।  The Election Archives (ইংরেজি ভাষায়)। শিব লাল। ১৯৮১।  "সাবেক তথ্যমন্ত্রী হাবিব উল্লাহ খান মারা গেছেন"। সমকাল। ২৯ জানুয়ারি ২০২৩ তারিখে মূল থেকে আর্কাইভ করা। সংগ্রহের তারিখ ২৯ জানুয়ারি ২০২৩।
বলাকা (কাব্যগ্রন্থ)

বলাকা (বাংলা উচ্চারণ: [বলাকা] (শুনুন)) হল রবীন্দ্রনাথ ঠাকুর কর্ত্তৃক রচিত একটি বাংলা কাব্যগ্রন্থ। এটি ১৯১৬ খ্রীস্টাব্দে প্রকাশিত হয়। এটি রবীন্দ্রনাথের কাব্য রচনার "বলাকা পর্ব"-এর প্রথম উল্লেখযোগ্য সৃষ্টি। ১৯১৫-১৬ সালে কবির কাব্যগ্রন্থ নামক কাব্যসংকলনেও এটি অন্তর্ভুক্ত হয়। রবীন্দ্রনাথ "বলাকা" কাব্যগ্রন্থটি তাঁর বন্ধু উইলি পিয়র্সনকে উৎসর্গ করেন। রবীন্দ্রনাথ ছিলেন গতির উপাসক। কবি-মনের এই গতির সুর "বলাকা" কাব্যে সুস্পষ্ট। সৃষ্টির গতিতত্ত্ব, বিশ্বজগতের মধ্যে চিরন্তন বেগের রহস্য এই কাব্যে পরিলক্ষিত হয়। এতে উপনিষদের চরৈবেতির আদর্শও লক্ষণীয়। এই কাব্যগ্রন্থের উল্লেখযোগ্য কবিতাগুলি হল "সবুজের অভিযান", "শঙ্খ", "ছবি", "শা-জাহান", "বলাকা" ইত্যাদি। "দৈনিক জনকন্ঠ || কবিতায় গতি, গতির কবিতা বীরেন মুখার্জী"। দৈনিক জনকন্ঠ। সংগ্রহের তারিখ ২০২০-০৭-২৪।  বাংলা সাহিত্যের ইতিবৃত্ত, ড. দুলাল চক্রবর্তী, জুলাই – ২০০৭, বাণী বিতান। "বলাকা - উৎসর্গ | রবীন্দ্র রচনাবলী"। rabindra-rachanabali.nltr.org। সংগ্রহের তারিখ ২০২০-০৭-২৪।  rabindra-rachanabali.nltr.org বাংলাপিডিয়ায় "বলাকা"
মুজাফ্ফর আলী

মুজাফ্ফর আলী (মৃত্যু: ২৯ নভেম্বর ১৯৯৮) বাংলাদেশের কুমিল্লা জেলার রাজনীতিবিদ যিনি পূর্ব পাকিস্তান প্রাদেশিক পরিষদ সদস্য (এমপিএ) ও তৎকালীন কুমিল্লা-৮ আসনের সংসদ সদস্য ছিলেন। মুজাফ্ফর আলী কুমিল্লা জেলার মেঘনার সাতানীতে জন্মগ্রহণ করেন। তিনি ঢাকা বিশ্ববিদ্যালয় থেকে অর্থনীতিতে বিএ এবং এমএ পাস করেন। মুজাফ্ফর আলী ১৯৬৭ সাল থেকে ১৯৭০ সাল পর্যন্ত কুমিল্লা সদর (উত্তর মহাকুমা) আওয়ামী লীগের সভাপতি ছিলেন। তিনি ১৯৭০ সালের পূর্ব পাকিস্তান প্রাদেশিক পরিষদ নির্বাচনে আওয়ামী লীগের প্রার্থী হিসেবে প্রাদেশিক পরিষদ সদস্য (এমপিএ) নির্বাচিত হয়েছিলেন। তিনি ১৯৭২ সালে সংবিধানের খসড়া কমিটির সদস্য এবং গণপরিষদের সদস্য (এমসিএ) ছিলেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন কুমিল্লা-৮ আসন থেকে সংসদ সদস্য নির্বাচিত হন। ১৯৬৭ সালে তিনি কুমিল্লা জেলার হোমনার (বর্তমানে মেঘনা উপজেলা) কান্দারগাঁয়ে নিজ অর্থায়নে প্রতিষ্ঠিত করেন মুজাফ্ফর আলী উচ্চ বিদ্যালয় ও কলেজ। তিনি মৃত্যুবরণ করেছেন। তিনি ঢাকার দৌলতকান্দি উচ্চ বিদ্যালয়, নরসিংদী উচ্চ বিদ্যালয়, নরসিংদী কলেজিয়েট উচ্চ বিদ্যালয় এবং ভৈরব উচ্চ বিদ্যালয়ের প্রধান শিক্ষকও ছিলেন। মুজাফ্ফর আলী ২৯ নভেম্বর ১৯৯৮ সালে মৃত্যুবরণ করেন। "১ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৯ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  City Desk (২৯ নভেম্বর ১৯৯৯)। "Muzaffar Ali's anniversary of death today"। দ্য ডেইলি স্টার। ২৪ জুলাই ২০২০ তারিখে মূল থেকে আর্কাইভ করা। সংগ্রহের তারিখ ২৪ জুলাই ২০২০।
আন্তঃঔপনিবেশিক প্রতিযোগিতা

আন্তঃঔপনিবেশিক প্রতিযোগিতা বা আন্তঃঔপনিবেশিক টুর্নামেন্ট (ইংরেজি: Inter-Colonial Tournament) ওয়েস্ট ইন্ডিজের প্রধান প্রথম-শ্রেণীর ক্রিকেট প্রতিযোগিতা ছিল। দ্বিতীয় বিশ্বযুদ্ধের পূর্ব-পর্যন্ত এ ক্রিকেট প্রতিযোগিতা চলে। বার্বাডোস ব্রিটিশ গায়ানা ত্রিনিদাদ শুরুরদিকের প্রতিযোগিতাগুলোয় ব্রিটিশ গায়ানাকে মাঝে-মধ্যেই ডেমেরারা নামে ডাকা হতো। তবে, সাধারণ্যের সুবিধার্থে অত্র নিবন্ধে ব্রিটিশ গায়ানারূপে লিপিবদ্ধ করা হয়েছে। এ প্রতিযোগিতাটি শৌখিন খেলোয়াড়দের জন্যে সীমাবদ্ধ। তবে, প্রায়শঃই অনেক শীর্ষস্থানীয় পেশাদার কৃষ্ণাঙ্গ ক্রিকেটার এ প্রতিযোগিতায় অংশ নিতেন। ১৮৯১ সালে বার্বাডোস, ব্রিটিশ গায়ানা ও ত্রিনিদাদের মধ্যকার একটি প্রতিযোগিতা হয়। প্রত্যেক দলই একে-অপরের বিপক্ষে খেলে ও পরবর্তীকালে শীর্ষ দুই দলের মধ্যকার চূড়ান্ত খেলা অনুষ্ঠিত হতো। এ প্রতিযোগিতা চলাকালে সম্মানীয় অচার ওয়ার্নারের পরামর্শক্রমে তিনটি উপনিবেশের মধ্যকার নিয়মিতভাবে সিরিজ আকারে পর্যায়ক্রমে প্রত্যেক উপনিবেশে অনুষ্ঠিত হবার কথা জানানো হয়। ১৮৯৩ সালে পরবর্তী প্রতিযোগিতার আয়োজন করা হয়। কিন্তু, ব্রিটিশ গায়ানা এতে অংশ নেয়নি। বার্বাডোস দল আবারও বিজয়ী হয়। এ খেলাটি প্রতিযোগিতার প্রথম যথাযথ খেলা হিসেবে পরিগণিত হয়। ১৮৯৩ সালের খেলায় বিজয়ী হবার কারণে ১৮৯৫ সালের প্রতিযোগিতায় বার্বাডোস দল স্বয়ংক্রিয়ভাবে চূড়ান্ত খেলায় অংশ নেয়। অন্য দুই দলের মধ্যকার খেলার মাধ্যমে সিদ্ধান্ত গৃহীত হয় যে, কোন দল তাদের বিপক্ষে প্রতিদ্বন্দ্বিতায় অবতীর্ণ হবে। পরবর্তী প্রতিযোগিতাগুলোয়ও একই ধারা অব্যাহত থাকে। দূরত্ব ও যাতায়াত খরচের কথা বিবেচনায় এনে জ্যামাইকা দল কোন সময়েই আন্তঃঔপনিবেশিক প্রতিযোগিতায় অংশ নেয়নি। ১৮৯৩-৯৪ মৌসুমে ব্রিটিশ গায়ানা প্রতিযোগিতায় অংশগ্রহণ করেনি। ১৩শ আসরের খেলাটি অমিমাংসিত অবস্থায় ছিল। ত্রিনিদাদ বনাম বার্বাডোসের মধ্যকার চূড়ান্ত খেলাটি জাহাজে আরোহণের কারণে ড্র অবস্থায় বার্বাডোস দল চলে আসে। শুরুতে প্রতি দুই বছর অন্তর প্রতিযোগিতা আয়োজন করা হয়। কিন্তু, ৮ম আসর থেকে বার্ষিকাকারে অনুষ্ঠিত হতে থাকে। তবে, বিভিন্ন কারণে বেশ কয়েক বছর খেলা হয়নি। ২৭টি আনুষ্ঠানিক সিরিজে ত্রিনিদাদ ১১, বার্বাডোস ১০টি ও ব্রিটিশ গায়ানা ৫টি শিরোপা জয় করে। ১টি সিরিজ অসমাপ্ত থেকে যায়। ২৭টি চূড়ান্ত খেলায় ত্রিনিদাদ দল ২৪টি, বার্বাডোস ১৯টি ও ব্রিটিশ গায়ানা ১১টি প্রতিদ্বন্দ্বিতায় অবতীর্ণ হয়েছিল। ত্রিনিদাদ ও বার্বাডোসের মধ্যকার খেলায় ত্রিনিদাদ ১১ ও বার্বাডোস ৯টিতে জয় পায়। একটি খেলা ড্র হয়। ত্রিনিদাদ ও ব্রিটিশ গায়ানার মধ্যকার খেলায় ত্রিনিদাদ ১৩ ও ব্রিটিশ গায়ানা ৬টিতে জয় পায়। বার্বাডোস ও ব্রিটিশ গায়ানার মধ্যকার খেলায় ত্রিনিদাদ ৮ ও ব্রিটিশ গায়ানা ৫টিতে জয় পায়। Association of Cricket Statisticians and Historians – A Guide to First Class Cricket Played in the West Indies Association of Cricket Statisticians and Historians – Complete First-class Match List, Volume 1 1801–1914 Association of Cricket Statisticians and Historians – Complete First-class Match List, Volume 2 1914/15-1944/45 Association of Cricket Statisticians and Historians – First Class Cricket Matches (various years) First-Class Cricket: A Complete Record (various years) Statistics of West Indies Cricket 1865–1989, Jimmy Richards & Mervyn Wong CricketArchive
আবদুর রব (চাঁদপুরের রাজনীতিবিদ)

আবদুর রব মিয়া (মৃত্যু: ৮ জানুয়ারি ১৯৯৩) বাংলাদেশের চাঁদপুর জেলার রাজনীতিবিদ ও চাঁদপুর-৫ আসনের সাবেক সংসদ সদস্য। আবদুর রব চাঁদপুর জেলার হাজীগঞ্জ উপজেলার মকিমাবাদ গ্রামে জন্মগ্রহণ করেন। তার পিতা আমিন মিয়া ও মাতা এয়াকুতুন্নেছা। স্কুল জীবনে তিনি সরকারি চাকুরে খালুর সাথে রংপুরে ছিলেন। ১৯৭২ সালের ভাষা আন্দোলনে তিনি জগন্নাথ কলেজের ছাত্র ছিলেন এবং কলেজের সর্বদলীয় ছাত্র সংগ্রাম পরিষদের সাধারণ সম্পাদক ছিলেন। তার স্ত্রী বেগম মোহসেনা রব (মৃত্যুঃ ৪ সেপ্টেম্বর ২০২০)। তাদের ৬ ছেলে, ৩ মেয়ে। আবদুর রব মুক্তিযুদ্ধের সংগঠক ছিলেন। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। তিনি ১৯৮৬ সালের তৃতীয় জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে চাঁদপুর-৫ আসন থেকে সংসদ সদস্য নির্বাচিত হন। তিনি বাংলাদেশ আওয়ামীলীগ কেন্দ্রীয় কার্যনির্বাহী কমিটির সদস্য, চাঁদপুর জেলা আওয়ামীলীগের সভাপতি ও সাধারণ সম্পাদক ছিলেন। ১৯৯১ সালের পঞ্চম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে তিনি নির্বাচনে অংশগহণ করে পরাজিত হয়েছিলেন। আবদুর রব ৮ জানুয়ারি ১৯৯৩ সালে ঢাকার বারডেম হাসপাতালে চিকিৎসাধীন অবস্থায় মৃত্যুবরণ করেছেন। "৩য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৮ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "চাঁদপুরের ৫ আসনে আ.লীগের ৪৩ মনোনয়ন প্রত্যাশী, বিএনপির ২০"। দৈনিক ভোরের কাগজ। ১৬ নভেম্বর ২০১৮। ২৪ জুলাই ২০২০ তারিখে মূল থেকে আর্কাইভ করা। সংগ্রহের তারিখ ২৪ জুলাই ২০২০।  চাঁদপুর প্রতিনিধি (১১ নভেম্বর ২০১৮)। "চাঁদপুরে ৫টি আসনে আ. লীগের মনোনয়নপত্র কিনলেন ৩৫ জন"। বাংলা ট্রিবিউন। ২৪ জুলাই ২০২০ তারিখে মূল থেকে আর্কাইভ করা। সংগ্রহের তারিখ ২৪ জুলাই ২০২০।
আব্দুল ওয়াদুদ খান

আব্দুল ওয়াদুদ খান বাংলাদেশের চাঁদপুর জেলার রাজনীতিবিদ ও চাঁদপুর-৫ আসনের সাবেক সংসদ সদস্য। আব্দুল ওয়াদুদ খান চাঁদপুর জেলার শাহরাস্তি থানার অন্তর্ভুক্ত গ্রাম খেড়িহর, মুন্সী বাড়িতে জন্মগ্রহণ করেন। আব্দুল ওয়াদুদ খান ১৯৮৮ সালের চতুর্থ জাতীয় সংসদ নির্বাচনে জাতীয় পার্টির প্রার্থী হিসেবে চাঁদপুর-৫ আসন থেকে সংসদ সদস্য নির্বাচিত হন। ১৯৯১ সালের পঞ্চম জাতীয় সংসদ নির্বাচনে জাতীয় পার্টির প্রার্থী হিসেবে চাঁদপুর-৫ আসন থেকে পরাজিত হয়েছিলেন। "৪র্থ জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৮ জুলাই ২০১৯ তারিখে মূল (পিডিএফ) থেকে আর্কাইভ করা।
আ ন ম শামসুল ইসলাম

আ ন ম শামসুল ইসলাম যিনি নাসের প্রফেসর নামে পরিচিত। বাংলাদেশের লক্ষ্মীপুর জেলার রাজনীতিবিদ ও লক্ষ্মীপুর-১ রামগঞ্জ আসনের সাবেক সংসদ সদস্য। আ ন ম শামসুল ইসলাম লক্ষ্মীপুর জেলায় রামগঞ্জ উপজেলার কালিকাপুর গ্রামে জন্মগ্রহণ করেন। শামসুল ইসলাম ১৯৮৬ সালের তৃতীয় জাতীয় সংসদ নির্বাচনে জাতীয় পার্টির প্রার্থী হিসেবে লক্ষ্মীপুর-১ রামগঞ্জ আসন থেকে সংসদ সদস্য নির্বাচিত হন। "৩য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৮ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  Lakshmipur, আলোকিত লক্ষ্মীপুর :: Alokito। "ব্লাড ডোনার'স ক্লাবকে ১ লক্ষ টাকা অনুদানের ঘোষণা"। Alokito Lakshmipur (ইংরেজি ভাষায়)। সংগ্রহের তারিখ ২০২০-০৭-২৪।
এম এ গোফরান

এম এ গোফরান বাংলাদেশের লক্ষ্মীপুর জেলার রাজনীতিবিদ ও লক্ষ্মীপুর-১ আসনের সাবেক সংসদ সদস্য। তিনি একজন [[বীর মুক্তিযোদ্ধা ছিলেন]]। তিনি রামগঞ্জে খুব জনপ্রিয় এখনও এম এ গোফরান লক্ষ্মীপুর জেলায় জন্মগ্রহণ করেন। গোফরান ১৯৮৮ সালের চতুর্থ জাতীয় সংসদ নির্বাচনে জাতীয় সমাজতান্ত্রিক দল (রব) এর প্রার্থী হিসেবে লক্ষ্মীপুর-১ আসন থেকে সংসদ সদস্য নির্বাচিত হন। "৪র্থ জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৮ জুলাই ২০১৯ তারিখে মূল (পিডিএফ) থেকে আর্কাইভ করা।  "লক্ষ্মীপুরে চার আসনে নবীন-প্রবীণ ৫৪ প্রার্থী | বাংলাদেশ প্রতিদিন"। Bangladesh Pratidin (ইংরেজি ভাষায়)। সংগ্রহের তারিখ ২০২০-০৭-২৪।